Künig Eckhart aus Frankenreiche
sein leben lang nie lachen tet,
war alzeit ernstikleiche,
was man kurzweil anfieng auf diser erden.
Eins tags wurt in sein bruder fragen,
warum er nie gelachet het?
der künig gunt im sagen:
»morgen soltu der ursach innen werden.«
Der künig hieß, das man aufblies
fru vor seins bruders haus, und ließ
in nemen an als einen man,
den man solt richten und abtan.
man füret in gen hof hinein,
der künig im in zornes schein
auf setzet balt die krone sein,
schmückt in, sam er der künig wer,